Teine Boleyni tüdruk. Teine osa – Ersen.ee | raamatupood, osta raamat, e-raamatud, kirjastus ersen, raamatud internetist, telli soodsa hinnaga
Home / E-raamatud / Elulood / Teine Boleyni tüdruk. Teine osa
View Cart "Sündsusetult avameelne" lisati ostukorvi.
E-raamat: Teine Boleyni tüdruk. Teine osa
Ilmumisaeg: 04.10.2017
ISBN: 9789949842490
Raamatu nr: 11155
Kategooriad: Ajaloolised romaanid, Elulood
Mary Boleyn jääb Henry VIII-le silma, kui ta neljateistkümneaastase tütarlapsena õukonda saabub. Armastatud printsist pimestatud Mary rõõm jääb üürikeseks, kui ta avastab, et on oma perekonna võimuahnete salasepitsuste marionett. Kui tujuka kuninga huvi raugeb, kästakse Maryl edastada teadmised selle kohta, kuidas kuningat rahuldada, oma sõbrannale ja rivaalile – õele Anne’ile.
Anne muutub peagi Henry jaoks vastupandamatuks ja Maryl ei jää üle muud, kui vaadata pealt oma auahne õe tõusu. Edaspidi on Mary vaid teine Boleyni tüdruk. Ent õukonnast väljaspool on olemas mees, kes julgeb hakata vastu Mary perekonna mõjuvõimule, pakkudes talle vabadust ja kirge. Kui Mary ainult julgeks end vabaks tõmmata – enne kui vaenlased Boleynide tüdrukute vastu pöörduvad…
Vaata ka: Teine Boleyni tüdruk. Esimene osa
Philippa Gregory on tuntud kirjanik ning raadio- ja telesaadete diktor. Tal on Edinburgh’ ülikoolist doktorikraad 18. sajandi kirjanduses. Tema ajaloolised romaanid – „Earthly Joys”, „Virgin Earth” ja „A Respectable Trade”, mille ta kohandas BBC jaoks – ja ka nüüdisaegsed põnevikud on kõrgelt hinnatud. Romaan „Teine Boleyni tüdruk“ võitis 2012. aastal auhinna Parker Romantic Novel of the Year. Philippa Gregory elab perega Põhja-Inglismaal.
Mary Boleyn astub noore neiuna kuningas Henry VIII õukonda ja peagi pannakse ta ka mehele. Mary on kuninganna Katariina üks õuedaame ja ta on kuningannasse kiindunud. Kuna aga kuninganna pole suutnud Henryle poega ja pärijat sünnitada, otsib kuningas armukest. Talle jääb silma Mary. Mary suguvõsa eesotsas tema onuga on äärmiselt auahne ja noor neiu lükataksegi n-ö tanki – ta peab kuningat füüsiliselt rahuldama ja hea oleks ka, kui ta talle poja sünnitaks, kes võib hea õnne korral saada Inglismaa järgmiseks kuningaks.
Mõni aeg hiljem saabub õukonda ka Mary õde Anne. Anne on Maryst kõvasti auahnem ja kui kuningas Mary vastu huvi kaotab, on just Anne see, kes õe koha üle võtab. Anne keeldub kuningaga magamast, ent ahvatleb teda kõikvõimalikul muul moel ja viimaks saabki temast Inglismaa kuninganna. Kauaks sellest talle siiski rõõmu ei ole.
Philippa Gregory romaan „Teine Boleyni tüdruk“ on äärmiselt kaasahaarav ja tugineb tõestisündinud lool ning ajaloolistel faktidel. Kahtlemata on enamik lugejaid Anne Boleynist kuulnud, ent kes tema traagilise looga ja ka selle ajastuga seni täpsemalt kursis ei olnud, siis selles romaanis on palju põnevat ja kindlasti ka jahmatamapanevat. Põnevat lugemist pakub see raamat igal juhul.
ISBN: 9789949258925
Raamatu nr: B10307916
Sekeldused Honoriga
Meeleheitlikud ajad nõuavad kartmatuid vastuabinõusid, mõistab rikka Beckingtoni krahvi vanim kasutütar Honor Cabot, kes püüab end kokku võtta, et olla valmis perekonna laostumiseks…
Terve oma elu on Leah Mundy liikunud linnast linna, et oma isa kohutavast mainest sammu võrra ees püsida. Nüüd soovib ta endale kodu luua ning rajada arstipraksise Coupeville’i, hubasesse linnakesse Washingtoni ringkonna majesteetlike saarte ja mägede keskel…
Peast pühitud
Noor naine ärkab võõras voodis karedate linade vahel.
Metalltrellide vahelt immitseb sisse kahkjat valgust.
Siseneb dr Maynard Straker, kes ütleb: „Ärge kartke, preili Ashton, olen täielikult teie teenistuses.”
Ainult et see pole noore naise õige nimi. Ta on preili Georgina Ferrars ja ta võib seda tõestada…